ΚΑΝΟΝΙΣΜΟΣ (ΕΚ) αριθ. 1282/1999 ΤΗΣ ΕΠΙΤΡΟΠΗΣ

της 18ης Ιουνίου 1999

για τη χορήγηση αντισταθμιστικής αποζημίωσης στις οργανώσεις παραγωγών για αλιεύματα τόνου που παραδίδονται στη βιομηχανία μεταποίησης κατά τη διάρκεια της περιόδου από 1ης Οκτωβρίου έως 31 Δεκεμβρίου 1998

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας(1), όπως τροποποιήθηκε τελευταία από τον κανονισμό (ΕΚ) αριθ. 3318/94(2), και ιδίως το άρθρο 18 παράγραφος 6,

Εκτιμώντας:

(1) ότι η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, υπό ορισμένους όρους, στις οργανώσεις παραγωγών τόνου της Κοινότητας για τις ποσότητες τόνου που παραδίδονται στη βιομηχανία μεταποίησης κατά τη διάρκεια του ημερολογιακού τριμήνου, το οποίο αφορούν οι διαπιστώσεις τιμών, όταν ταυτόχρονα η τριμηνιαία μέση τιμή αγοράς στην κοινοτική αγορά και η τιμή "ελεύθερο στα σύνορα", προσαυξημένη, ενδεχομένως, κατά το ποσό της επιβληθείσας εξισωτικής εισφοράς, βρίσκονται σε επίπεδο κατώτερο από το 91 % της κοινοτικής τιμής παραγωγής του εν λόγω προϊόντος·

(2) ότι η ανάλυση της κατάστασης της κοινοτικής αγοράς επέτρεψε να διαπιστωθεί ότι, για τον τόνο τον μακρύπτερο και την παλαμίδα, κατά τη διάρκεια της περιόδου από 1ης Οκτωβρίου έως 31 Δεκεμβρίου 1998, τόσο η τριμηνιαία μέση αγοραία τιμή πώλησης όσο και η τιμή "ελεύθερο στα σύνορα" που αναφέρονται στο άρθρο 18 του κανονισμού (ΕΟΚ) αριθ. 3759/92, κινούνται σε επίπεδο κατώτερο από το 91 % της ισχύουσας κοινοτικής τιμής παραγωγής που καθορίζεται με τον κανονισμό (ΕΚ) αριθ. 2447/97 του Συμβουλίου, της 8ης Δεκεμβρίου 1997, με τον οποίο καθορίζεται για την αλιευτική περίοδο 1998 η κοινοτική τιμή παραγωγής τόνου που προορίζεται για τη βιομηχανική παρασκευή προϊόντων υπαγόμενων στον κωδικό ΣΟ 1604 (3)·

(3) ότι οι επιλέξιμες για αντισταθμιστική αποζημίωση ποσότητες, κατά την έννοια του άρθρου 18 παράγραφος 1 του κανονισμού (ΕΟΚ) αριθ. 3759/92, δεν μπορούν να υπερβούν σε καμία περίπτωση για το οικείο τρίμηνο τα όρια που προβλέπονται στην παράγραφο 3 του ίδιου άρθρου·

(4) ότι οι ποσότητες που πωλήθηκαν και παραδόθηκαν κατά τη διάρκεια του οικείου τριμήνου στις βιομηχανίες μεταποίησης που είναι εγκατεστημένες στο τελωνειακό έδαφος της Κοινότητας είναι ανώτερες για την παλαμίδα από εκείνες που πωλήθηκαν και παραδόθηκαν κατά τη διάρκεια του αντιστοίχου τριμήνου των τριών τελευταίων αλιευτικών περιόδων· ότι, επειδή οι ποσότητες αυτές υπερβαίνουν τα όρια που καθορίστηκαν από το άρθρο 18 παράγραφος 3 του κανονισμού (ΕΟΚ) αριθ. 3759/92, πρέπει για το προϊόν αυτό να περιορισθεί ο συνολικός όγκος των ποσοτήτων που είναι επιδεκτικές αποζημίωσης·

(5) ότι, κατ' εφαρμογή των προβλεπόμενων στο άρθρο 18 παράγραφος 4 ανωτάτων ορίων για τον υπολογισμό του ποσού της αποζημίωσης που χορηγείται σε κάθε οργάνωση παραγωγών, θα πρέπει να καθοριστεί η κατανομή των επιλέξιμων ποσοτήτων μεταξύ των σχετικών οργανώσεων παραγωγών, αναλογικώς προς τους αντίστοιχους όγκους παραγωγής στη διάρκεια του ανάλογου τριμήνου των αλιευτικών περιόδων 1995 έως 1997·

(6) ότι πρέπει, συνεπώς, να αποφασισθεί η χορήγηση αντισταθμιστικής αποζημίωσης για την περίοδο από 1ης Οκτωβρίου έως 31 Δεκεμβρίου 1998, για τα επίμαχα προϊόντα·

(7) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιευτικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται, για την περίοδο από 1ης Οκτωβρίου έως 31 Δεκεμβρίου 1998, για τα ακόλουθα προϊόντα:

>ΘΕΣΗ ΠΙΝΑΚΑ>

Άρθρο 2

1. Συνολικός όγκος ανά είδος των ποσοτήτων που δικαιούνται αποζημίωσης:

>ΘΕΣΗ ΠΙΝΑΚΑ>

2. Η κατανομή του συνολικού όγκου μεταξύ των οικείων οργανώσεων παραγωγών καθορίζεται στο παράρτημα.

Άρθρο 3

Οι συναλλακτικές πράξεις που πρέπει να ληφθούν υπόψη για τον καθορισμό του δικαιώματος αποζημίωσης είναι οι πωλήσεις των οποίων τα τιμολόγια φέρουν την ημερομηνία του σχετικού τριμήνου, και οι οποίες λήφθηκαν υπόψη για τον υπολογισμό της μέσης μηνιαίας τιμής πώλησης που αναφέρεται στο άρθρο 7β του κανονισμού (ΕΟΚ) αριθ. 2210/93 της Επιτροπής(4).

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουνίου 1999.

Για την Επιτροπή

Emma BONINO

Μέλος της Επιτροπής

(1) ΕΕ L 388 της 31.12.1992, σ. 1.

(2) ΕΕ L 350 της 31.12.1994, σ. 15.

(3) ΕΕ L 340 της 11.12.1997, σ. 8.

(4) ΕΕ L 197 της 6.8.1993, σ. 8.